ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 552 

27 Ιουλίου 1993 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αντικατάσταση της παρ. 1 της 18226/ΓΔ 433/Β, 434/ 

9.4.93 απόφαση Υπ. Εθνικής Οικονομίας και Οικο¬ 
νομικών.. 1 

Έγκριση χρησιμοποίησης συνεργατών - ερευνητών για 
τη διενέργεια της Έρευνας αμπελουργικών καλ¬ 
λιεργειών, έτους 1993. 2 

Έγκριση χρησιμοποίησης συνεργατών - ερευνητών για 
τη διενέργεια της έρευνας σιτηρών, έτους 1993. 3 

Χορήγηση άδειας ίδρυσης και λειτουργίας Μουσικής 

Σχολής στη Βαρβάρα Λοράνδου. 4 

Χορήγηση άδειας ίδρυσης και λειτουργίας παρ/τος του 

Ωδείου Ανατολικής Μακεδονίας. 5 

Κήρυξη ζώνης προστασίας, Ι.Μ Ανδρομονάστηρου στα 
Πετράλωνα κοινότητας Μαυρομματίου Νομού Μεσ¬ 
σηνίας. 6 

Έγκριση του Ειδικού Κανονισμού Λιμένα Ηρακλείου με 
αριθ. 53 «περί αναπροσαρμογής των αχθοφορικών 

δικαιωμάτων λιμένα Ηρακλείου». 7 

Τροποποίηση Ο.Ε.Υ. Κοινότητας Γαυρίου Ν. Κυκλά¬ 
δων. 8 

Ονομασία ανώνυμου συνοικισμού την Κοινότητα Μα- 

κρυνίτσας Ν. Σερρών. 9 

Ανάθεση αρμοδιοτήτων του Διοικητή του ΙΚΑ σε Προϊ¬ 
σταμένους Περιφερειακών Υπηρεσιών Υγείας του 
Ιδρύματος.10 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 54938 (1) 


Αντικατάσταση της παρ. 1 της 18226/ΓΔ 433/Β, 434/ 

9.4.93 απόφαση Υπ. Εθνικής Οικονομίας και Οικονομι¬ 
κών. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Το Ν. 128/75 «Περί τροποποιήσεως και συμπληρώ- 
σεως διατάξεων τινών αναφερομένων εις τη λειτουργία 
του χρηματοδοτικού συστήματος». 

2. Το Ν. 1266/82 «Περί Οργάνων ασκήσεως της νομι¬ 
σματικής, πιστωτικής και συναλλαγματικής Πολιτικής και 


άλλες διατάξεις». 

3. Την Πράξη του Διοικητή της Τράπεζας της Ελλάδος 
αριθ. 1620/5.10.1989 «Ρυθμίσεις οφειλών από τραπε¬ 
ζικό δανεισμό». 

4. Την ανάγκη ενισχύσεως των βιοτεχνικών, βιομηχανι¬ 
κών, μεταλλευτικών, κτηνοτροφικών επιχειρήσεων βιομη¬ 
χανικού τύπου και ξενοδοχειακών και ναυτιλιακών επιχει¬ 
ρήσεων της περιφέρειας Θράκης με στόχο τη μείωση της 
ανεργίας και τη γενικότερη ανάπτυξη της περιοχής. 

5. Την αριθ. 18226/ΓΔ. 433/Β. 434/9.4.93 απόφαση 
του Υπουργού Εθνικής Οικονομίας και Οικονομικών. 

6. Την αριθ. 47729/Β. 340/31.5.93 απόφαση του 
Υπουργού Εθνικής Οικονομίας και Οικονομικών. \ 

7. Την αριθ. 2035487/6626/0025/28.6.93 απόφαση 
του Υπουργού Οικονομικών, αποφασίζουμε: 

1. Αντικαθίσταται η παράγραφος 1. ΚΕΦΑΛΑΙΑ ΚΙΝΗ¬ 
ΣΗΣ της αριθ. 18226/ΓΔ 433/Β. 434/9.4.93 Κοινής 
Υπουργικής Απόφασης ως ακολούθως: 

«1. ΝΕΑ ΚΕΦΑΛΑΙΑ ΚΙΝΗΣΗΣ 

Για τα νέα κεφάλαια κίνησης που θα χορηγούνται από 

1.4.93 και μετά σε βιοτεχνικές, βιομηχανικές, μεταλλευτι¬ 
κές, κτηνοτροφικές επιχειρήσεις βιομηχανικού τύπου, ξε¬ 
νοδοχειακές και ναυτιλιακές επιχειρήσεις που έχουν την 
έδρα τους στους νομούς Ξάνθης, Ροδόπης και Έβρου θα, 
παρέχεται επιδιότηση δέκα (10) εκατοστιαίων μονάδων με 
χρέωση του λογαριασμού του Ν. 128/75 για ποσό μέχρι 
ποσοστού του 20% του κύκλου εργασιών του προηγούμε¬ 
νου έτους ή μέχρι το 50% επί των παραγγελιών του τρέχο¬ 
ντος έτους της επιχείρησης. Η επιδότηση αυτή θα παρέ¬ 
χεται για τους τόκους που θα χρεωθούν από 1.4.93 μέχρι 
31.3.95». 

2. Αντικαθίσταται το εδάφιο α' της παραγράφου 2. ΧΟ¬ 
ΡΗΓΗΣΕΙΣ ΓΙΑ ΠΑΓΙΕΣ ΕΓΚΑΤΑΣΤΑΣΕΙΣ της αριθ. 
18226/ΓΔ 433/Β. 434/9.4.93 Κοινής Υπουργικής Από¬ 
φασης ως ακολούθως: 

«2. ΧΟΡΗΓΗΣΕΙΣ ΓΙΑ ΠΑΓΙΕΣ ΕΓΚΑΤΑΣΤΑΣΕΙΣ ΚΑΙ 
ΓΙΑ ΚΕΦΑΛΑΙΑ ΚΙΝΗΣΗΣ. 

Το σύνολο των υφισταμένων μέχρι 31.3.93 ληξιπροθέ¬ 
σμων και μη οφειλών από δάνεια για πάγιες εγκαταστά¬ 
σεις και κεφάλαια κίνησης των βιοτεχνικών, βιομηχανικών, 
μεταλλευτικών, καθώς και των κτηνοτροφικών επιχειρή : 
σεων βιομηχανικού τύπου, των ξενοδοχειακών και ναυτι¬ 
λιακών επιχειρήσεων, της περιφέρειας Θράκης, θα απο- 
τελέσει ένα νέο δάνειο, που θα εξοφληθεί σε δέκα (10) 
χρόνια με ίσες εξαμηνιαίες τοκοχρεωλυτικές δόσεις». 

3. ΚΑΛΥΨΗ ΔΑΠΑΝΗΣ 

Η δαπάνη που προκαλε'ιται από την παράγραφο 1 και 2, 
το ύψος της οποίας δεν είναι δυνατόν να προσδιορισθεί, 
θα βαρύνει το λογαριασμό του Ν. 128/75, ο οποίος δη- 
μιουργείται από την παρακράτηση επί των χορηγήσεων 
των Τραπεζών με σκοπό την επιδότηση επιτοκίων δα¬ 
νείων: 

4. Η απόφαση αυτή αρχίζει να ισχύει από τη δημοσίευσή 
της στην Εφημερίδα της Κυβερνήσεως, εκτός αν άλλως 
ορίζεται στις διατάξεις της παρούσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Ιουλίου 1993 

Ο ΥΠΟΥΡΓΟΣ 

ΣΤΕΦΑΝΟΣ ΜΑΝΟΣ 

-4- 

Αριθ. 15118/ΔΔ 4562 (2) 

Έγκριση χρησιμοποίησης συνεργατών - ερευνητών για τη 

διενέργεια της Έρευνας αμπελουργικών καλλιεργειών, 

έτους 1993. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α) του Ν.Δ. 3627/56 «περί οργανώσεως της ΕΣΥΕ», του 
Π.Δ. 224/86 «Σύσταση Γενικής Γραμματείας ΕΣΥΕ» και 
- του Π.Δ. 532/91 «Οργανισμός Γενικής Γραμματείας 
ΕΣΥΕ», 

β) του άρθρου 35, του Ν. 992/1979 «περί οργανώσεως 
των Διοικητικών Υπηρεσιών .κ.λπ.», 

γ) του Ν. 1558/85 «Κυβέρνηση και Κυβερνητικά Όρ¬ 
γανα», 

2. Την αριθ. 4556/β417/26.2.93 κοινή υπουργική από¬ 
φαση με θέμα «Έγκριση και προκήρυξη διενέργειας των 
ερευνών επί των ζωικού και φυτικού κεφαλαίου». 

3. Την 17660/6179/1.10.90 απόφαση του Υπουργού 
Εθνικής Οικονομίας με θέμα «Μεταβίβαση δικαιώματος 
υπογραφής στο Γ ενικό Γ ραμματέα και στους Ανωτέρους 
Υπαλλήλους της Γ.Γ. ΕΣΥΕ» να υπογράφουν «Με εντολή 
Υπουργού», 

4. Σχετική εισήγηση της Δ/νσης Πρωτογενούς Τομέα, 
αποφασίζουμε: 

1. Εγκρίνουμε τη χρησιμοποίηση για το έτος 1993 μέχρι 
πεντακοσιόων (500) συνεργατών - ερευνητών που θα 
απασχοληθούν με τη συμπλήρωση των ερωτηματολογίων 
και την ενημέρωση των καταλόγων - πλαισίων της Ερευ¬ 
νας αμπελουργικών καλλιεργειών. 

Οι ανωτέρω συνεργάτες - ερευνητές μπορεί να είναι 
μόνιμοι ή επί συμβάσει υπάλληλοι Δημοσίων Υπηρεσιών 
(εκτός των υπαλλήλων της Γ.Γ. ΕΣΥΕ) ή ΝΠΔΔ, Δημοσίων 
Επιχειρήσεων ή Οργανισμών, υπαλλήλων ΟΤΑ καθώς και 
Ιδιώτες. 

Ο ορισμός των συνεργατών - συνεργατών του Ν. Αττι¬ 
κής θα γίνει με απόφαση του Γενικού Γραμματέα της 
ΕΣΥΕ ενώ των συνεργατών - ερευνητών των υπολοίπων 
Νομών θα γίνει με απόφαση του Οικείου Νομάρχη. 

Ο καθορισμός της αμοιβής κατά δελτίο θα γίνει με κοινή 
απόφαση των Υπουργών Εθνικής Οικονμίας και Οικονομι¬ 
κών. 

Από τις διατάξεις αυτής της απόφασης προκαλείται δα¬ 


πάνη σε βάρος του κρατικού προϋπολογισμού ύψους 
9.000.000 δρχ. για το οικονομικό έτος 1993. 

Για την ανωτέρω δαπάνη έχει εγγράφει πίστωση στον 
Κρατικό Προϋπολογισμό ύψους 9.000.000 δρχ. στον ει¬ 
δικό φορέα 13-150 της Γ.Γ. ΕΣΥΕ και με ΚΑΕ 5323. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήγα, 12 Ιουλίου 1993 

Με εντολή Υπουργού 
Ο Γενικός Γραμματέας 
ΕΜΜ. ΚΟΝΤΟΠΥΡΑΚΗΣ 

-4- 

Αριθ. 15143/ΔΔ 4869 (3) 

Έγκριση χρησιμοποίησης συνεργατών - ερευνητών για τη 

διενέργεια της έρευνας σιτηρών, έτους 1993. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α) του Ν.Δ. 3627/56 «περί οργανώσεως της ΕΣΥΕ», του 
Π.Δ. 224/86 «Σύσταση Γενικής Γραμματείας ΕΣΥΕ» και 
του Π.Δ. 532/91 «Οργανισμός Γενικής Γραμματείας 
ΕΣΥΕ». 

β) του άρθρου 35, του Ν. 992/1979 «περί οργανώσεως 
των Διοικητικών Υπηρεσιών κ.λπ.». 

γ) του Ν. 1558/85 «Κυβέρνηση και Κυβερνητικά Όρ¬ 
γανα»... 

2. Την 11141 /Β 419/14.5.93 κοινή Υπουργική από¬ 
φαση με θέμα «Έγκριση και προκήρυξη διενέργειας της 
ετήσιας δειγματοληπτικής έρευνας σιτηρών έτους 
1993». 

3. Την 17660/6179/1.10.90 απόφαση του Υπουργού 
Εθνικής Οικονομίας με θέμα «Μεταβίβαση δικαιώματος 
υπογραφής στο Γενικό Γραμματέα και στους Ανωτέρους 
Υπαλλήλους της ΓΓ.ΕΣΥΕ» να υπογράφουν «Με εντολή 
Υπουργού». 

4. Σχετική εισήγηση της Δ/νσης Πρωτογενούς Τομέα, 
αποφασίζουμε: 

1. Εγκρίνουμε τη χρησιμοποίηση για το έτος 1993 συ¬ 
νεργατών - ερευνητών και συνεργατών - διερμηνέων 
(εκτός υπαλλήλων της ΓΓ.ΕΣΥΕ), για τη διενέργεια της 
ετήσιας δειγματοληπτικής έρευνας σιτηρών 1993, ως 
εξής: 

α) Μέχρι εξακοσίων (600) συνεργατών - ερευνητών, οι 
οποίοι θα ασχοληθούν με τη συμπλήρωση των ερωτηματο¬ 
λογίων. 

β) Μέχρι είκοσι πέντε (25) συνεργατών - διερμηνέων, οι 
οποίοι θα χρησιμοποιηθούν για τη βοήθεια των συνεργα¬ 
τών - ερευνητών, που θα διενεργήσουν την έρευνα σε γε¬ 
ωργικές εκμεταλλεύσεις του Γεωγραφικού Διαμερίσμα¬ 
τος Θράκης, όπου δεν ομιλείται η Ελληνική Γλώσσα. 

Οι ανωτέρω συνεργάτες - ερευνητές και συνεργάτες - 
διερμηνείς μπορεί να είναι μόνιμοι ή επί συμβάσει υπάλλη¬ 
λοι Δημοσίων Υπηρεσιών (εκτός των υπαλλήλων της ΓΓ. 
ΕΣΥΕ) ή ΝΠΔΔ, Δημοσίων Επιχειρήσεων ή Οργανισμών, 
υπάλληλοι ΟΤΑ καθώς και ιδιώτες. 

Ο ορισμός των συνεργατών - ερευνητών καθώς και των 
συνεργατών - διερμηνέων θα γίνει με απόφαση του οι¬ 
κείου Νομάρχη. Στο νομό Αττικής ο ορισμός των συνεργα¬ 
τών - ερευνητών θα γίνει με απόφαση του Γ ενικού Γ ραμ¬ 

ματέα ΕΣΥΕ. 

Με κοινή απόφαση των Υπουργών Εθνικής Οικονομίας 
και Οικονομικών θα γίνει ο καθορισμός της αμοιβής κατά 
δελτίο. 

Από τις διατάξεις αυτής της απόφασης προκαλείται δα¬ 
πάνη σε βάρος του κρατικού προϋπολογισμού ύψους 
15.000.000 δρχ. για το οικον. έτος 1993. 

Για την ανωτέρω δαπάνη έχει εγγράφει πίστωση στον 
κρατικό προϋπολογισμό ύψους 15.000.000 δρχ. του ειδι¬ 
κού φορέα 13-150 της ΓΓ.ΕΣΥΕ και με ΚΑΕ 5323. 

Η απόφαση αυτή, να δημοσιευθεί στην Εφημερίδα της 
Κυβερνήσεως. 

Αθήνα, 12 Ιουλίου 1993 

Με εντολή Υπουργού 
Ο Γ ενικός Γ ραμματέας 
ΕΜΜ.ΚΟΝΤΟΠΥΡΑΚΗΣ 

-♦- 

Αριθ. ΥΠΠΟ/ΚΑΤΕΧΝ/35870 (4) 

Χορήγηση άδειας ίδρυσης και λειτουργίας Μουσικής Σχο¬ 
λής στη Βαρβάρα Λοράνδου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όρ¬ 
γανα». 

2. Το Π.Δ/γμα 941/77 «Περί Οργανισμού του Υπουρ¬ 
γείου Πολιτισμού και Επιστημών». 

3. Το Β.Δ/γμα 16/66 «περί ιδρύσεως ιδιωτικών μουσι¬ 
κών ιδρυμάτων». 

4. Το Ν. 299/76 «περί ρυθμίσεως θεμάτων αφορώντων 
εις τον κανονισμόν λειτουργίας τών ιδιωτικών μουσικών 
ιδρυμάτων, ως και το από 11.11.57 Β.Δ. «περί κυρώσεως 
του εσωτερικού κανονισμού του Ωδείου Θεσσαλονί¬ 
κης». 

5. Το άρθρο 29 του Ν 1158/81 «Περί Οργανώσεως και 
διοικήσεως Σχολών Ανωτέρας Καλλιτεχνικής Εκπαιδεύ- 
σεως». 

6. Το άρθρο 41 του Ν. 1597/86 «Προστασία και ανά¬ 
πτυξη της Κινηματογραφίας και άλλες διατάξεις του 
Υπουργείου Πολιτισμού». 

7. Την απόφαση αριθ. ΥΠΠΟ/ΓΝΟΣ/33990/31.8.87 
«Προϋποθέσεις λειτουργίας Τμήματος Κρουστών», ΥΠ- 
ΠΟ/ΓΝΟΣ/33992/31.8.87 «Προϋποθέσεις λειτουργίας 
Τμήματος Κλασσικής Κιθάρας» (ΦΕΚ 500/Β/87), ΥΠΠΟ/ 
ΓΝΟΣ/33991/23.10.87 «Προϋποθέσεις λειτουργίας 
Τμήματος Κλαβικύμβαλου (τσέμπαλο), (ΦΕΚ 609/Β/ 
87). 

8. Την αριθ. ΥΠΠΟ/ΓΝΟΣ/49095/30.10.91 απόφαση 
«μεταβίβαση αρμοδιοτήτων Υπουργού και δικαιώματος 
υπογραφής «με εντολή Υπουργού στους Γεν. Γραμμα¬ 
τείας, Γεν. Δ/ντές και Προϊσταμένους των Δ/νσεων Τμη¬ 
μάτων και Γραφέων της Κ.Υ. του ΥΠ.ΠΟ (ΦΕΚ 987/τευχ. 
Β/ 

28.11.91). 

9. Το από 14.6.93 περακτικό αυτοψίας της Επιτροπής 
ελέγχου κτιρίων Σχολών Χορού και Μουσικής της 1ης 
Εφορείας Βυζ. Αρχαιοτήτων. 

10. Την από 28.5.1993 αίτηση της Βαρβάρας Λοράνδου 
με τα συνημμένα δικαιολογητικά, αποφασίζουμε: 

1. Χορηγούμε στην Βαρβάρα Λοράνδου άδεια ίδρυσης 
και λειτουργίας Μουσικής Σχολής, που θα στεγαστεί στο 


κτίριο επί της οδού 28ης Οκτωβρίου 67 στην Ν. Πέραμο, 
Μεγάλου Πεύκου και θα έχει επωνυμία «Μουσική Σχολή 
Νέας Περάμου Β. Λοράνδου». 

2. Η Μουσική Σχολή θα λειτουργήσει στα τμήματα Ωδι¬ 
κής, αρμονίας, αντίστιξης, φυγής, πληκτών και κλασσικής 
κιθάρας. 

3. Στην αίθουσα ομαδικής διδασκαλίας δεν επιτρέπεται 
η φοίτηση περισσοτέρων των δέκα πέντε (15) σπουδα¬ 
στών. 

4. Η άδεια ισχύει από το σχολικό έτος 1993-1994. 

Από τις διατάξεις της απόφασης αυτής δεν προκαλείται 

δαπάνη σε βάρος του Κρατικού Προϋπολογισμού. 

Η απόφαση αυτή, να δημοσιευτεί στην Εφημερίδα της 
Κυβερνήσεως. 

Αθήνα, 30 Ιουνίου 1993 

Με εντολή Υπουργού 
Ο Διευθυντής 

ΠΟΑ. ΠΟΛΥΧΡΟΝΟΠΟΥΛΟΣ 
-♦-- . 

Αριθ. ΥΠΠΟ/ΚΑΤΕΧΝ/35871 (5) 

Χορήγηση άδειας ίδρυσης και λειτουργίας παρ/τος του 

Ωδείου Ανατολικής Μακεδονίας. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όρ¬ 
γανα». 

2. Το Π.Δ/γμα 941/77 «Περί Οργανισμού του Υπουρ¬ 
γείου Πολιτισμού και Επιστημών». 

3. Το Β.Δ/γμα 16/66 «περί ιδρύσεως ιδιωτικών μουσι¬ 
κών ιδρυμάτων». 

4. Το Ν. 299/76 «περί ρυθμίσεως θεμάτων αφορώντων 
εις τον κανονισμόν λειτουργίας των ιδιωτικών μουσικών 
ιδρυμάτων, ως και το από 11.11.57 Β.Δ. «περί κυρώσεως 
του εσωτερικού κανονισμού του Ωδείου Θεσσαλονί¬ 
κης». 

5. Το άρθρο 29 του Ν 1158/81 «Περί Οργανώσεως και 
διοικήσεως Σχολών Ανωτέρας Καλλιτεχνικής Εκπαιδεύ- 
σεως». 

6. Το άρθρο 41 του Ν. 1597/86 «Προστασία και ανά¬ 
πτυξη της Κινηματογραφίας και άλλες διατάξεις του 
Υπουργείου Πολιτισμού». 

7. Την απόφαση αριθ. ΥΠΠΟ/ΓΝΟΣ/33990/31.8.87 
«Προϋποθέσεις λειτουργίας Τμήματος Κρουστών», ΥΠ- 
ΠΟ/ΓΝΟΣ/33992/31.8.87 «Προϋποθέσεις λειτουργίας 
Τμήματος Κλασσικής Κιθάρας» (ΦΕΚ 500/Β/87), ΥΠΠΟ/ 
ΓΝΟΣ/33991/23.10.87 «Προϋποθέσεις λειτουργίας 
Τμήματος Κλαβικύμβαλου (τσέμπαλο), (ΦΕΚ 609/Β/ 
87). 

8. Την αριθ. ΥΠΠΟ/ΚΑΤΕΧΝ/Δ/30568/7.8.90 από¬ 
φασή μας «Χορήγηση άδειας ίδρυσης και λειτουργίας 
Ωδείου στο Νικόλαο Νικολαΐδη (ΦΕΚ 
546/τ.Β'/28.8.90). 

9. Την αριθ. ΥΠΠΟ/ΓΝΟΣ/49095/30.10.91 απόφαση 
«μεταβίβαση αρμοδιοτήτων Υπουργού και δικαιώματος 
υπογραφής με εντολή Υπουργού στους Γ εν. Γ ραμματείς, 
Γεν. Δ/ντές και Προϊσταμένους των Δ/νσεων Τμημάτων 
και Γραφείων της Κ.Υ. του ΥΠ.ΠΟ (ΦΕΚ Β 987/ 
28.11.91). 

10. Το από 2.6.1993 πρακτικό αυτοψίας του τμήματος 

πολεοδομίας και πολεοδομικών εφαρμογών της Νομαρ¬ 
χίας Καβάλας. 

11. Την από 27.4.1993 αίτηση της ομόρρυθμης Εται¬ 
ρείας με την επωνυμία «Ν. ΝικολαΤδης και Σ!Α Μουσικές 
Σπουδές Ο.Ε.», αποφασίζουμε: 

1. Χορηγούμε στην Εταιρεία «Ν. ΝικολαΤδης και ΣΙΑ 
Μουσικές Σπουδές Ο.Ε.» άδεια ίδρυσης και λειτουργίας 
παρ/τος που θα στεγαστεί στο κτίριο της οδού Μητροπο¬ 
λίτου Αμβροσίου 88 στην Ελευθερούπολη. 

2. Το ανωτέρω παρ/μα θα λειτουργήσει τα τμήματα: 

1. Ωδικής 2. αρμονίας, 3. πλητών 4. κλασσικής κιθάρας. 

3. Στην αίθουσα ομαδικής διδασκαλίας δεν επιτρέπεται 
η φοίτηση περισσοτέρων των δέκα πέντε (15) σπουδα¬ 
στών. 

4. Η άδεια ισχύει από το σχολικό έτος 1993-1994. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή, να δημοσιευτεί στην Εφημερίδα της 
Κυβερνήσεως. 

Αθήνα, 30 Ιουνίου 1993 

Με εντολή Υπουργού 
Ο Διευθυντής 

ΠΟΑ. ΠΟΛΥΧΡΟΝΟΠΟΥΛΟΣ 

-♦- 

Αριθ. ΥΠΠΟ/ΑΡΧ/Β1 /Φ30/27177/544 (6) 

Κήρυξη ζώνης προστασίας, Ι.Μ Ανδρομονάστηρου στα 

Πετράλωνα κοινότητας Μαυρομματίου Νομού Μεσση¬ 
νίας. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την αριθ. ΥΠΠΟ/ΓΝΟΣ/49095/30.10.91 Υ.Α (ΦΕΚ 
987/Β/28.11.91) και (ΦΕΚ 17/Β/16.1.91) για μεταβί¬ 
βαση αρμοδιοτήτων Υπουργού και δικαιώματος υπογρα¬ 
φής «Με εντολή Υπουργού στους Γενικό Γραμματέα 
κ.λπ». 

2. Τις διατάξεις του Κ.Ν 5351/32 «Περί Αρχ/των». 

3. Την απόφαση κήρυξης της Ι.Μ Ανδρομονάστηρου 
(ΥΑ 15904/24.11.62, ΦΕΚ 473/Β/17.12.62). 

4. Την ομόφωνη γνωμοδότηση του Τοπικού Συμβουλίου 
Μνημείων Νοτιοδυτικής Ελλάδας, όπως διατυπώθηκε 
στην αρ. 3/18.5.93 συνεδρία του, αποφασίζουμε: 

Εγκρίνουμε τη συμπληρωματική κήρυξη ζώνης προστα¬ 
σίας της Ι.Μ Ανδρομονάστηρου, στα Πετράλωνα κοινότη¬ 
τας Μαυρομματίου, επαρχίας Μεσσήνης, νομού Μεσση¬ 
νίας. 

Η ζώνη προστασίας του μνημείου στα ανατολικά οριο- 
θετείται από την ανατολική όχθη του παρακειμένου χει¬ 
μάρρου, ενώ στη βόρεια, νότια και δυτική πλευρά εκτείνε¬ 
ται στα 100 μ. από τον περίβολο της Μονής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Ιουλίου 1993 

Με εντολή Υπουργού 
Ο Προϊστάμενος 
Ν. ΖΙΑΣ 


Αριθ. 19719 (7) 

Έγκριση του Ειδικού Κανονισμού Λιμένα Ηρακλείου με 

αριθ. 53 «περί αναπροσαρμογής των αχθοφορικών δι¬ 
καιωμάτων λιμένα Ηρακλείου». 

Ο ΝΟΜΑΡΧΗΣ ΗΡΑΚΛΕΙΟΥ 
Σύμφωνα με: 

1. Τις διατάξεις του άρθρου 10 του Ν. 1940 (ΦΕΚ 40Α/ 
18.3.914 «περί Μονάδας Ειδικών Αποστολών Λιμενικού 
Σώματος (ΜΕΑ/ΛΣ) και άλλες διατάξεις περί αυτού» που 
αντικαθιστά το άρθρο 156 του Ν.Δ. 187/1973 (ΦΕΚ 261 
Α73.10.73) «περί Κ.Δ.Ν.Δ.». 

2. Τις διατάξεις του Π.Δ. 338/83 (ΦΕΚ 119Α7 
8.9.83). 

3. Τον Ειδικό Κανονισμό Λιμένα Ηρακλείου που υπο¬ 
βλήθηκε με την αριθ. 3131/5/93/21.6.93 αναφορά της 
Λιμενικής Αρχής Ηρακλείου με τις διατάξεις του οποίου 
ρυθμίζονται θέματα που αφορούν την εύρυθμη λειτουργία 
του Λιμένος ΗΡακλείου. 

4. Το άρθρο 29Α' του Ν. 1558/85 όπως προστέθηκε με 
το άρθρο 27 του Ν. 2081/92 (ΦΕΚ 154Α/10.9.92). 

5. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
προϋπολογισμού, αποφασίζουμε: 

Αρθρο μόνο 

α) Εγκρίνουμε τον πιο κάτω Ειδικό Κανονισμό Λιμένα 
Ηρακλείου με αριθ. 53. 

ΕΙΔΙΚΟΣ ΚΑΝΟΝΙΣΜΟΣ ΛΙΜΕΝΑ ΗΡΑΚΛΕΙΟΥ 
αριθ. 53 

«περί αναπροσαρμογής των αχθοφορικών δικαιωμάτων λι¬ 
μένα Ηρακλείου». 

Ο ΚΕΝΤΡΙΚΟΣ ΛΙΜΕΝΑΡΧΗΣ ΗΡΑΚΛΕΙΟΥ 
Έχοντας υπόψη: 

α) Τις διατάξεις του δια του από 9 Ιουνίου 1948 Β.Δ. 
Κωδικοποιημένου Νόμου 499/47 «περί πειθαρχικής εξου¬ 
σίας των Προϊσταμένων Λιμενικών Αρχών» (ΦΕΚ 162/Α) 
συνδυαζόμενες με τα άρθρα 141-157 του Ν.Δ. 187/73, 
με το οποίο κυρώθηκε ο Κώδικας Δημοσίου Ναυτικού Δι¬ 
καίου (ΦΕΚ 261 Α ). 

β) Το άρθρο 156 του Ν.Δ. 187/1973 (ΦΕΚ 261 Α/ 
3.10.73) «περί Κ.Δ.Ν.Δ.», όπως αυτό αντικαταστάθηκε με 
το άρθρο 10 του Ν. 1940/91 (ΦΕΚ 40Α/91) «περί Μονά¬ 
δας Ειδικών Αποστολών Λιμενικού Σώματος (ΜΕΑ/ΛΣ) και 
άλλες διατάξεις περί αυτού». 

γ) Τις διατάξεις του Ν.Δ. 444/70 «περί αρμοδιότητας 
του Λ.Σ. και σχέσεως προς τις αρμοδιότητες των Σωμάτων 
Ασφαλείας» (ΦΕΚ 39Α ). 

δ) Την αριθ. 3422.25/1/93/14.4.93 εγκριτική διαταγή 
ΥΕΝ/ΔΛΛΕ β'. 

ε) Το άρθρο 29Α του Ν. 1558/85 όπως προστέθηκε με 
το άρθρο 27 του Ν. 2081/92 (ΦΕΚ 154Α/10.9.92). 

στ) Το γεγονός ότι από τις διατάξεις του παρόντος Κα¬ 
νονισμού δεν προκαλείται δαπάνη σε βάρος του Κρατικού 
Προϋπολογισμού διατάσσουμε: 

Αρθρο 1 
ΟΡΙΑ ΙΣΧΥΟΣ 

Ο παρών Ειδικός Κανονισμός Λιμένα Ηρακλείου ισχύει 
στην χερσαία και θαλάσσια ζώνη του, τους λιμένες, τους 
όρμους, καθώς και τη θαλάσσια έκταση της περιοχής δι- 

καιοδοσ'ιας της Λιμενικής Αρχής και των υφισταμένων της 
Λιμενικών Τμημάτων, Σταθμών και υπαλλήλων Λιμένα, 
όπως αυτή καθορίζεται από τις κείμενες διατάξεις. 

Αρθρο 2 

Τα δικαιώματα των αποσκευοφορέων στους λιμένες 
Ηρακλείου και Καλών Λιμένων, για επιβάτες που μεταφέ¬ 
ρουν συνηθισμένες αποσκευές καθορίζονται ανεξάρτητα 
θέσης και είδους εισιτηρίου σε δραχμές 110. 

2. Για αποσκευές βάρους μεγαλύτερου των 25 κιλών (η 
μέχρι βάρους 25 κιλών λογίζεται συνήθης αποσκευή) τα 
αχθοφορικά δικαιώματα καθορίζονται ως εξής: 

α) Βαλίτσες, δέματα, σάκοι κ.λπ. βάρους μέχρι 20 κιλά, 
δραχμές 20 κατά τεμάχιο. 

β) Βαλίτσες, δέματα, σάκοι κ.λπ. βάρους από 21 μέχρι 
50 κιλά, δραχμές 47 κατά τεμάχιο. 

γ) Μπαούλα, ηλεκτρικές συσκευές, έπιπλα κ.λπ. βά¬ 
ρους μεγαλύτερου των 50 κιλών, δραχμές 78 κατά τεμά¬ 
χιο. 

.3. Δεν εισπράττονται αχθοφορικά δικαιώματα στις εξής 
περιπτώσεις: 

α) Για τους ταξιδεύοντες δια των κρουαζιεροπλοίων που 
καταπλέουν στο λιμένα οι οποίοι επισκεπτόμενοι την πόλη 
επιβιβάζονται εκ νέου του αυτού πλοίου και ακολουθούν 
αυτό στο δρομολόγιό του. 

β) Γ ια τους ταξιδεύοντες δωρεάν βάσει σημειώματος 
της Λιμενικής αρχής. 

γ) Επί εισιτηρίων εκδιδομένων βάσει καταστάσεων επι- 
βιβάσεως σε οπλίτες των Ενόπλων Δυνάμεων και των Σω¬ 
μάτων Ασφαλείας. 

4. Η για κάθε περίπτωση χορηγούμενη με απόφαση τού 
Υ.Ε.Ν. έκπτωση επί της τιμής των εισιτηρίων, δεν έχει επί¬ 
πτωση ανάλογη στο αχθοφορικό δικαίωμα. 

Αρθρο 3 

Καθορίζουμε την αμοιβή των αχθοφόρων για την πρόσ- 
δεση και λύση των πλοίων κατά την παραβολή ή πρυμνο- 
δέτησή τους στο λιμάνι Ηρακλείου ως εξής: - 

1. α) Τα Φορτηγά πλοία από 101 μέχρι 500 κοχ. 1.783 

δρχ. 

β) Φορτηγά πλοία από 501 μέχρι 1000 κοχ 3.564 δρχ. 

γ) Φορτηγά πλοία από 1001 κοχ και άνω 4.381 δρχ. 

2. Ε/Γ πλοία 

α) Ε/Γ-Ο/γ και Φ/Γ-Ο/Γ πλοία δραχμές 7.710. 

β) Ε/Γ πλοία εσωτερικού δραχμές 3.564 

γ) Ε/Γ πλοία εξωτερικού Τουριστικά δραχμές 3.266. 

3. Από την παραπάνω υποχρέωση εξαιρούνται όλα τα 
πολεμικά πλοία. 

4. Για πλοία μέχρι 100 κοχ δεν εισπράττεται αμοιβή για 
την πρόδεση ή λύση τους, εφόσον δεν χρησιμοποιηθεί 
βάρκα. 

5. Το παραπάνω έργο είναι της αποκλειστικής αρμοδιό¬ 
τητας των αχθοφόρων και απαγορεύεται χρησιμοποίηση ή 
απασχόληση άλλων προσώπων. 

Αρθρο 4 

Τα με Ειδικό Κανονισμό καθοριζόμενα αχθοφορικά δι¬ 
καιώματα προσαυξάνονται κατά 15% για χορήγηση δώρου 
εορτών Χριστουγέννων - Πάσχα, 15% για χορήγηση επι¬ 
δόματος άδειας και 10% υπέρ,του λογαριασμού επιδόμα¬ 
τος Γάμου. 


Άρθρο 5 

Κυρώσεις 

Οι παραβάτες του παρόντος Ειδικού Κανονισμού, του 
οποίου η εκτέλεση ανατίθεται στα Λιμενικά Όργανα, ανε¬ 
ξάρτητα από τις συντρέχουσες ποινικές και αστικές ευθύ¬ 
νες, κατά την ισχύουσα Νομοθεσία, υπόκεινται και στις 
κυρώσεις του άρθρου 157 του Ν.Δ. 187/73 (ΦΕΚ 261 Α/ 
3.10.73) «περί ΚΔΝΔ» όπως τροποποιήθηκε με το Π.Δ. 
207/1985 (ΦΕΚ 76Α785) το οποίο αντικαταστάθηκε με 
το Π.Δ. 111/93 (ΦΕΚ 50Ά/7.4.93). 

Άρθρο 6 

Καταργούμενες διατάξεις 

Από την έναρξη ισχύος των διατάξεων του παρόντος 
Κανονισμού καταργείται ο αριθ. 49 Ειδικός Κανονισμός 
Λιμένα Ηρακλείου (ΦΕΚ 980 Β728.11.91), το άρθρο 7 
του αριθμ. 47 Ειδικού Κανονισμού Λιμένος Ηρακλείου 
(ΦΕΚ 298 Β74.5.90) ως και κάθε άλλη διάταξη που είναι 
αντίθετη με τις διατάξεις του παρόντος Κανονισμού. 

Ηράκλειο, 18 Ιουνίου 1993 

Ο Κεντρικός Λιμενάρχης α.α. 

Υποπ/ρχος ΛΣ ΛΕΓΑΚΗΣ Κων/νος 

β) Ο Κανονισμός αυτός ισχύει από της δημοσίευσής του 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 2 Ιουλίου 1993 

Ο Νομάρχης 
ΣΤΡ. ΠΑΠΑΔΑΚΗΣ 

-♦-- 

Αριθ. 6507 (8) 

Τροποποίηση Ο.Ε.Υ. Κοινότητας Γαυρίου Ν..Κυκλάδων. 

Η ΝΟΜΑΡΧΗΣ ΚΥΚΛΑΔΩΝ 
Έχοντας υπόψη: . . 

1. Τις διατάξεις του άρθρου 12 του Ν. 1188/81 περί κυ- 
ρώσεως του κώδικα καταστάσεως προσωπικού των ΟΤΑ. 

2. Τις όμοιες του Ν. 1586/86 και των Π.Δ/των 37α/87 
και 22/90., 

3. Το αριθ. 3/93 πρακτικό του Υπηρεσιακού Συμβου¬ 
λίου προσωπικού ΟΤΑ στο οποίο διατυπώνει την σύμφωνη 
γνώμη του επί της 112/92 απόφασης του Κοινοτικού Συμ¬ 
βουλίου Γαυρίου «περί τροποποίησης του Ο.Ε.Υ. της Κοι¬ 
νότητας αυτής». 

4. Τις διατάξεις της παρ. 8 άρθρο 12 Ν. 2130/93, απο¬ 
φασίζουμε: 

Εγκρίνουμε την αριθ. 112/92 απόφαση του Κοινοτικού 
Συμβουλίου με την οποία τροποποιείτε ο Ο.Ε.Υ. της Κοι¬ 
νότητας ως προς την σύνθεση και διαβάθμιση του προσω¬ 
πικού αυτής, ώστε αυτή να έχει ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΚΟΙΝΟΤΗΤΑΣ ΤΑΥΡΙΟΥ ΑΝΔΡΟΥ 

Άρθρο 1 

Οι υπηρεσίες της Κοινότητας Γαυρίου συγκροτούνται 
σε Γραμματεία με προϊστάμενο τον Πρόεδρο της Κοινότη¬ 
τας. 

Άρθρο 2 

Το προσωπικό διακρίνεται σε κατηγορίες, κλάδους, θέ¬ 
σεις και βαθμούς ως εξής: 

1, ΠΡΟΣΩΠΙΚΟ ΣΕ ΜΟΝΙΜΕΣ ΘΕΣΕΙΣ 

α) Κατηγορία ΔΕ: Δύο (2) θέσεις κλάδου ΔΕ1- 
Διοικητικού με βαθμούς Γ-Α. 

β) Κατηγορία ΥΕ: Μία (1) θέση κλάδου ΥΕ16 εργάτη 
ύδρευσης με βαθμούς Δ-Γ. 

2. ΠΡΟΣΩΠΙΚΟ ΜΕ ΣΥΜΒΑΣΗ ΕΡΓΑΣΙΑΣ ΙΔΙΩΤΙΚΟΥ 
ΔΙΚΑΙΟΥ ΑΟΡΙΣΤΟΥ ΧΡΟΝΟΥ. 

α) Μία (1) θέση οδηγού απορριμματοφόρου αυτοκινή¬ 
του καθαριότητας (Ν. 1874/90). 

β) Μία (1) θέση οδηγού απορριμματοφόρου αυτοκινή¬ 
του καθαριότητας (παρ. 8 άρθρ. 12 Ν. 2130/93). 

γ) Μία (1) θέση εργάτη καθαριότητας (Ν. 1874/90). 

δ) Μία (1) θέση εργάτη καθαριότητας κοινοχρήστων χώ¬ 
ρων μερικής απασχόλησης (άρθρο 23 παρ. 35 Ν. 1735/ 
87). 

ε) Μία (1) θέση εργάτη καθαριότητας Κοινοτικών σφα¬ 
γείων μερικής απασχόλησης (άρθρο 23 παρ. 35 Ν. 1735/ 
87). 

Άρθρο 3 

ΚΑΘΗΚΟΝΤΑ - ΠΕΡΙΟΡΙΣΜΟΙ _ 

Οι αρμοδιότητες και τα καθήκοντα του άρθρου 2 προ¬ 
σωπικού, ορίζονται ως εξής: 

1. ΤΟΥ ΚΛΑΔΟΥ ΔΕΙ ΔΙΟΙΚΗΤΙΚΟΥ 

Ο γραμματέας επιμελείται για όλες τις Κοινοτικές υπο¬ 
θέσεις, συντάσσει και δακτυλογραφεί τα διάφορα έγ¬ 
γραφα, τηρεί τα πρωτόκολλα αλληλογραφίας, διεκπεραι- 
ώνει την αλληλογραφία, τηρεί τα βιβλία και καταρτίζει 
τους βεβαιωτικούς καταλόγους και γενικά είναι αρμόδιος 
για κάθε κοινοτική υπηρεσία. Επίσης συνεπικουρεί τον 
Πρόεδρο της Κοινότητας στην επίβλεψη και λειτουργία 
των διαφόρων Κοινοτικών Υπηρεσιών 

2. ΤΟΥ ΜΕ ΣΥΜΒΑΣΗ ΕΡΓΑΣΙΑΣ ΙΔ. ΔΙΚΑΙΟΥ ΑΟΡΙ¬ 
ΣΤΟΥ ΧΡΟΝΟΥ ΠΡΟΣΩΠΙΚΟΥ 

α. Του οδηγού απορριματοφόρου αυτοκινήτου της Κοι¬ 
νότητας. 

Εκτελεί χρέη οδηγού για το απορριμματοφόρο αυτοκί¬ 
νητο της Κοινότητας. Είναι υπεύθυνος για την καλή συντή¬ 
ρηση του, να επισκευάζει τις μικροβλάβες που τυχόν θα 
παρουσιαστούν. Φροντίζει για την περισυλλογή των απορ¬ 
ριμμάτων από τους υπάρχοντες κάδους που βρίσκονται σε 
διάφορα σημεία της Κοινότητας. 

3. ΤΟΥ ΜΕ ΣΥΜΒΑΣΗ ΕΡΓΑΣΙΑΣ ΙΔ. ΔΙΚΑΙΟΥ ΑΟΡΙ¬ 
ΣΤΟΥ ΧΡΟΝΟΥ ΜΕΡΙΚΗΣ ΑΠΑΣΧΟΛΗΣΗ 

α. Του εργάτη καθαριότητας κοινοχρήστων χώρων. 

Είναι υπεύθυνος για την καθαριότητα των δρόμων, των 
πλατειών, της παραλίας και γενικά των κοινόχρηστων χώ¬ 
ρων της Κοινότητας. Επίσης φροντίζει για την καθαριό¬ 
τητα των κάδων και την περισυλλογή των σκουπιδιών από 
τους κάδους. 

β. Του εργάτη καθαριότητας Κοινοτικών σφαγείων. 

Φροντίζει για την καθαριότητα του χώρου των Κοινοτι¬ 
κών Σφαγείων. Επίσης επιμελείται για την καλή λειτουργία 
του, για την συντήρησή του. 

γ. Επιβλέπει την λειτουργία των αντλιοστασίων και του 
δικτύου ύδρευσης της Κοινότητας; επισκευάζει τις μικρές 
βλάβες αυτού, και μεριμνά για την καλή διανομή του νερού 
που καταναλώνουν οι καταναλωτές στις ημερομηνίες που 


αναφέρεται ο Κανονισμός. 

ΠΡΟΣΟΝΤΑ ΚΛΑΔΟΥ ΔΕΙ ΔΙΟΙΚΗΤΙΚΟΥ 

Ειδικά τυπικά προσόντα διορισμού στον εισαγωγικοί 
βαθμό Γ' ορίζονται αυτά που προβλέπονται από τις διατά¬ 
ξεις του άρθρου 5 του Π.Δ. 370/1987. 

ΑΚΡΟΤΕΛΕΥΤΑΙΟ ΑΡΘΡΟ 

Κάλυψη δαπάνης 

1. Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του Νομικού προ¬ 
σώπου της Κοινότητας Γαυρίου Άνδρου ύψους 
2.000.000 δρχ. περίπου για το τρέχον έτος και 2.300.000 
δρχ. περίπου για καθένα από τα επόμενα οικονομικά έτη. 

2. Για την ανωτέρω δαπάνη έχει εγγράφει πίστωση στον 
προϋπολογισμό του Νομικού Προσώπου της Κοινότητας 
Γαυρίου Άνδρου ύψους 1.000.000 δρχ. με τα στοιχεία 
Κ.Α. εξόδων του προϋπολογισμού 05 1121 για την αποζη¬ 
μίωση 2ου υπαλλήλου της Κοινότητας Γαυρίου. 

Εφόσον δεν επιτραπεί η πλήρωση κενών θέσεων η πί¬ 
στωση που θα απαιτηθεί γι’ αυτές θα καλυφθεί με τροπο¬ 
ποίηση του προϋπολογισμού της Κοινότητας (αύξηση ή 
μεταφορά πίστωσης) για την οποία θα εκδοθεί νέα από¬ 
φαση του Κοινοτικού Συμβουλίου). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 5 Ιουλίου 1993 

Η Νομάρχης κ.α.α. 

• Η Διευθύντρια 
ΕΜΜΑΝΟΥΕΛΑ ΠΑΝΑΓΙΩΤΟΥ 

-♦- 

Αριθ. ΕΣ/15934 (9) 

Ονομασία ανώνυμου συνοικισμού την Κοινότητα Μακρυνί- 

τσας Ν. Σερρών. 

Ο ΝΟΜΑΡΧΗΣ ΣΕΡΡΩΝ 
Έχοντας υπόψη: 

1. Τις διατάξεις του άρθρου 11 παρ. 2 του ΔΚΚ (Π.Δ. 
323/89). 

2. Την αριθ. 10/1993 απόφαση του Κ.Σ. Μακρυνίτσας 
περί ονομασίας ανωνύμου συνοικισμού στην περιφέρεια 
της ομωνύμου Κοινότητας. 

3. Το αριθ. 18051 /24.5.1993 έγγραφο του Υπουργείου 
Εσωτερικών από το οποίο προκύπτει ότι το Συμβούλιο το¬ 
πωνυμιών κατά τη συνεδρίαση της 20.5.1993 γνωμοδό- 
τησε υπέρ της ονομασίας του ανωνύμου συνοικισμού στην 
περιφέρεειιαα της κοινότητας Μακρυνίτσας σε «Παναγιά, 
η», αποφασίζουμε: 

1. Εγκρίνουμε την αριθ. 10/1993 απόφαση του Κοινοτι¬ 
κού Συμβουλίου Μακρυνίτσας που αναφέρεται στην ονο¬ 
μασία του ανωνύμου συνοικισμού στην περιφέρεια της 
ομωνύμου Κοινότητας σε «Παναγιά, η». 

2. Από τη διάταξη αυτής της απόφασης δεν προκαλείται 
καμία δαπάνη σε βάρος του προϋπολογισμού της Κοινότη¬ 
τας Μακρυνίτσας. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 1 Ιουλίου 1993 

Ο Νομάρχης κ.α.α. 

Δ. ΤΣΑΠΝΙΔΟΥ 

-φ.- 

Αριθ. 090/5 (10) 

Ανάθεση αρμοδιοτήτων του Διοικητή του ΙΚΑ σε Προϊστα¬ 
μένους Περιφερειακών Υπηρεσιών Υγείας του Ιδρύμα¬ 
τος. 

Ο ΔΙΟΙΚΗΤΗΣ ΤΟΥ ΙΚΑ 

Έχοντας υπόψη: 

1. Τις διατάξεις: 

α) Του άρθρου 4 (παρ. 1 εδάφια α-ιγ) του Ν.Δ. 2698/53, 
όπως αντικαταστάθηκαν και τροποποιήθηκαν με τα άρθρα 
1 (παρ^ 1 και 4) και 2 (παρ. 2) του Ν.Δ. 3710/57 καθώς και 
αμε το άρθρο 5 του Ν. 861/79. 

β) του άρθρου 4 (παρ. 1 εδάφ. ιδ) του Ν.Δ. 2698/53, 
όπως αντικαταστάθηκε με το άρθρο 8 του Ν. 3210/55. 

2. Την απόφασή μας 090/1/10.2.83 (ΦΕΚ 67/83 τ.Β), 
όπως τροποποιήθηκε και συμπληρώθηκε μεταγενέ¬ 
στερα. 

3. Το γεγονός ότι με την εκχώρηση αρμοδιοτήτων του 
Διοικητή σε όργανα του Ιδρύματος δεν προκαλείται δα¬ 
πάνη σε βάρος του προϋπολογισμού του Ιδρύματος. 

4. Την αναγκαιότητα της συντόμευσης των διαδικασιών 
για την εύρυθμη και αποτελεσματική λειτουργία των υπη¬ 
ρεσιακών μονάδων του Ιδρύματος, αποφασίζουμε: 

Το άρθρο 6α της απόφασή μας 090/1/10.2.1983) 
(ΦΕΚ 67/1983 τ.Β), το οποίο τέθηκε με την απόφασή μας 
090/4/4.10.1991 (ΦΕΚ 877/1991 τ.Β) και τροποποιή¬ 
θηκε με την απόφασή μας 090/2/9.6.92 (ΦΕΚ 403/1992 
τ.Β), αντικαθίσταται ως ακολούθως: 

«Άρθρο 6α 

Στους Προϊσταμένους των Νομαρχιακών και Τοπικών 
Μονάδων Υγείας, των Υπηρεσιών Υγειονομικών Επιτρο¬ 
πών Αναπηρίας, των Κέντρων Παιδοψυχικής Υγιεινής και 
των Κέντρων Προληπτικής Ιατρικής. 

α) Τοποθέτησης του προσωπικού της Μονάδας τους 
στις επιμέρους Υπηρεσίες της, πλην των Τοπικών Ια¬ 
τρείων της. 

β) Μετακίνησης για διάστημα μικρότερο του μήνα υπαλ¬ 
λήλων της έδρας της Μονάδας σε Τοπικά Ιατρεία της κα¬ 
θώς και σε εποπτευόμενους από αυτή Σταθμούς Άμεσης 
Βοήθειας (ΣΑΒ), για αναπλήρωση προϊσταμένου τους ή 
άλλου υπαλλήλου, ο οποίος απουσιάζει με κανονική ή 
αναρρωτική άδεια. 

γ) Χορήγησης, στο προσωπικό της έδρας της Μονάδας 
και των Τοπικών Ιατρείων της καθώς και στο προσωπικό 
των υπό την εποπτεία τής ΣΑΒ πάσης φύσεως αδειών, 
εκτός: (ι) των εκπαιδευτικών και (ιι) των κανονικών χωρίς 
αποδοχές πέραν των έντεκα (11) εργασίμων ημερών ετη- 
σίως. 

δ) Έγκρισης συμμετοχής σε ολιγοήμερα εκπαιδευτικά 
σεμινάρια ή συνέδρια εσωτερικού των γιατρών και των 
υγειονομικών υπαλλήλων της έδρας της Μονάδας, των 
Τοπικών Ιατρείων της και των υπό την εποπτεία της ΣΑΒ. 

ε) Δικαιολόγησης αποχής από την εργασία, λόγω νόσου 
των μη τακτικών υπαλλήλων και θεραπευτών γιατρών της 


έδρας της Μονάδας, των Τοπικών Ιατρείων της και των 
υπό την εποπτεία της ΣΑΒ, οι οποίοι δε δικαιούνται αναρ- 
ρωτικής άδειας, μέχρις εξάντλησης των χρονικών ορίων, 
εντός των οποίων δε μπορεί να θεωρηθεί, κατά ις κείμε¬ 
νες διατάξεις, ότι έχει καταγγελθεί από τον απέχοντα η 
σύμβαση εργασίας. Επίλσης δικαιολόγησης αποχής από 
την εργασία χωρίς αποδοχές για άλλο σπουδαίο λόγο, ο 
οποίος δεν οφείλεται σε υπαιτιότητα του απέχοντος, του 
με σχέση εργασίας ιδιωτικού δικαίου προσωπικού των πα¬ 
ραπάνω Υπηρεσιών. 

στ) Έγκρισης καταβολής πάσης φύσεως νόμιμης απο¬ 
ζημίωσης στο προσωπικό της Μονάδας, συμπεριλαμβανο¬ 
μένου και του προσωπικού των Τοπικών Ιατρείων της, κα¬ 
θώς και στο προσωπικό των υπό την εποπτεία της ΣΑΒ. 

ζ) Ορκωμοσίας και υπογραφής των πρακτικών ορκωμο¬ 
σίας και ανάληψης υπηρεσίας του πάσης φύσεως προσω¬ 
πικού που διορίζεται και τοποθετείται με απόφαση των 
αρμοδίων οργάνων στην έδρα της Μονάδας, στα Τοπικά 
Ιατρεία της και στους υπό την εποπτεία της ΣΑΒ. 

η) Συγκρότησης τριμελών εκτάκτων επιτροπών από 
υπαλλήλους με πρόεδρο τον Δ/ντή της Μονάδας ή τον 
αναπληρωτή του, οι οποίες θα λειτουργούν εκτός των ερ¬ 
γασίμων ωρών, για: (ι) το χαρακτηρισμό του πάσης φύσεως 
υλικού ως αχρήστου και την καταστροφή του χαρακτηρι¬ 
ζόμενου ως αχρήστου και μη εκποιησίμου και (ιι) την παρα¬ 
λαβή καυσίμων και λιπαντικών, εφόσον η Μονάδα δε συ¬ 
στεγάζεται με Υπηρεσία Ασφάλισης (Υποκατάστημα). 

θ) Έγκρισης απασχόλησης θεραπευτών γιατρών παθο¬ 
λόγων ή γενικής ιατρικής ή χωρίς ειδικότητα σε ιατρείο ή 
κατ’ οίκον και το αντίθετο. 

ι) Σύναψης και καταγγελίας συμβάσεων με αγροτικούς 
γιατρούς. 

ια) Μετακίνησης θεραπευτών γιατρών ως συνοδών με- 
τακινουμένων ασθενών ασφαλισμένων. 

ιβ) Υπογραφής των ατομικών συμβάσεων των γιατρών 
που προσλαμβάνονται με σύμβαση έργου καθώς και της 
τροποποίησης των συμβάσεων αυτών, ύστερα από σχε¬ 
τική απόφαση του Διοικητή. 

ιγ) Υπογραφής των κατά περίπτωση συμβάσεων με ιδιω¬ 
τικά κέντρα και εργαστήρια ύστερα από σχετική απόφαση 
της Διοίκησης. 

ιδ) Υπογραφής των κατά περίπτωση συμβάσεων με ιδι¬ 
ωτικά οδοντοτεχνικό εργαστήρια ύστερα από σχετική 
απόφαση της Διοίκησης. 

ιε) Υπογραφής των συμβάσεων έργου με φυσιοθερα¬ 
πευτές ύστερα από σχετική απόφαση της Διοίκησης. 

ιστ) Υπογραφής των συμβάσεων με Νοσοκομεία ή Κλινι¬ 
κές - εκτός των ιδιοτϋπων - ύστερα από σχετική απόφαση 
της Διοίκησης. 

' ιζ) Ανάθεση καθηκόντων ελεγκτού γιατρού προσωρινά 
και για διάστημα όχι μεγαλύτερο του μήνα. 

ιη) Συγκρότησης των Πρωτοβαθμίων και Δευτεροβαθ¬ 
μίων Υγειονομικών Επιτροπών της Μονάδας, συμπεριλαμ¬ 
βανομένων και των Υγειονομικών Επιτροπών Αναπηρίας, 
σύμφωνα με τις διατάξεις του Ν. 1976/1991. Οι Επιτρο¬ 
πές αυτές θα συγκροτούνται από γιατρούς της Μονά¬ 
δας». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιουλίου 1993 
Ο Διοικητής 
Γ. ΧΙΩΤΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ 



ΧΡΗΣΙΜΕΣ ΠΛΗΡΟΦΟΡΙ ΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 ' 

•ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

•Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ. 52.25.713 - 52.49.547 


Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέοου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150; από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


Κωδικός αριθ, κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για το Τεύχος Α Δρχ. 

15.000 

Δρχ. 

750 

β) » » » Β' 

» 

30.000 

» 

1.500 

γ) » » » Γ 

» 

10.000 

» 

500 

δ) » » » Δ' 

» 

30.000 

» 

1.500 

ε) » » » Αναπτυξιακών Πράξεων 

» 

20.000 

» 

1.000 

στ) » » » Ν-.Π.Δ.Δ. 

» 

10.000 

» 

500 

ζ) » » » ΠΑΡΑΡΤΗΜΑ 

» 

5.000 

» 

250 

η) » » » Δελτ. Εμπ.& Βιομ. Ιδ. 

» 

10.000 

» 

500 

θ) » » » Αν. Ειδικού Δικαστηρίου 

• » 

3.000 

» 

150 

ι) » » » Α.Ε. & Ε.Π.Ε. 

» 

200.000 

» 

10.000 

ια) Για όλα τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


















